**UNIVERZITET U TUZLI**

**PRAVNI FAKULTET**

**UPUTSTVO KANDIDATIMA ZA POLAGANJE PRIJEMNOG ISPITA ZA UPIS U PRVU GODINU PRVOG CIKLUSA STUDIJA NA PRAVNI FAKULTET UNIVERZITETA U TUZLI U AK. 2025/26. GODINI**

* Prijemni ispit polaže se iz predmeta: **Bosanski/Hrvatski/Srpski jezik, Historija/Povijest i Demokratija i ljudska prava.**

Prijemni ispit se polaže pismeno, pod šifrom imena i prezimena koja se pečati u posebnoj koverti.

* Test na prijemnom ispitu se sastoji od **20** **pitanja** po sistemu zaokruživanja tačnog odgovora i radi se maksimalno tri školska časa efektivno. Svaki tačan odgovor se vrednuje sa **2 (dva) boda.**

Svaki drugi oblik označavanja (precrtavanje, podvlačenje, dopisivanje i sl.) smatraće se netačnim odgovorom na postavljeno pitanje u testu.

* Prijemni ispit će se održati **03.07.2025. godine** sa početkom u **10,00 sati** u **Amfiteatru Pravnog fakulteta Univerziteta u Tuzli.**
* Prijemnom ispitu može pristupiti kandidat čija je prijava na Konkurs potpuna, blagovremena i koji ispunjava uslove propisane Konkursom.
* Kandidati su dužni na prijemnom ispitu imati sa sobom **nebrisivu** **hemijsku olovku plave boje** kojom rade test, te **identifikacioni lični dokument sa fotografijom** kao što je: lična karta, pasoš ili vozačka dozvola.
* Kandidatu koji zakasni na prijemni ispit neće biti omogućeno polaganje istog.

Kandidat sa posebnim potrebama, uz prethodno podneseni pismeni zahtjev dekanu Fakulteta, polaže prijemni ispit na način prilagođen njegovoj potrebi, u skladu sa Statutom i posebnim opštim aktom Univerziteta.

* Kandidat koji ne pristupi prijemnom ispitu eliminiše se iz procedura prijema na Univerzitet.

Izuzetno, kandidat koji iz naročito opravdanih razloga ne pistupi prijemnom ispitu kao što su: smrt užeg člana porodice, iznenadna teška bolest i bolničko liječenje, ili zbog nemogućnosti da pristupi ispitu zbog prekida saobraćaja koji se može dokazati, najkasnije narednog dana može podnijeti zahtjev Komisiji Fakulteta za realizaciju konkursa, za omogućavanje naknadnog polaganja prijemnog ispita, uz pružanje dokaza o spriječenosti polaganja prijemnog ispita na dan utvrđen Konkursom. Odluku po zahtjevu kandidata Komisija Fakulteta donosi narednog dana, sa bližim uputama, ukoliko se zahtjevu udovolji.

* Ukoliko kandidat tokom prijemnog ispita koristi nedopuštena sredstva kao što su: prepisivanje, korištenje nedozvoljenih tehničkih uređaja, ometanje rokom prijemnog ispita ili obavlja druge nedopuštene radnje, službeno lice Fakulteta koje dežura na prijemnom ispitu će ga udaljiti sa ispita o čemu će odmah po završetku prijemnog ispita sačiniti službenu zabilješku i dostaviti je centralnoj komisiji Fakulteta.
* Kandidat koji se ne bude pridržavao ovog Uputstva bit će udaljen sa prijemnog ispita.
* Privremene i Konačne rang liste primljenih kandidata će biti objavljene na oglasnoj ploči Pravnog fakulteta i web stranici Univerziteta pod šifrom koju su kandidati dobili prilikom pristupanja prijemnom ispitu.

Kandidati će na prijemnom ispitu dobiti veliku kovertu sa prijemnim testom i malu kovertu i kojoj se nalazi papir za popunjavanje ličnih podataka o kandidatu sa dodjeljenom šifrom,